stanford-oval/wikipedia huggingface dataset:
Elektroniikan perusteet

| Elektroniikan perusteet |
| --- | --- |
Kirjailija:  Juha Aaltonen,   Seppo Kousa,   Jyrki Stor-Pellinen
Kieli:  suomi
Genre:  tietokirjallisuus
Suomennos
ISBN:  951-745-188-1
Löydä lisää kirjojaKirjallisuuden teemasivulta
Elektroniikan perusteet on kirja joka havainnollistaa elektroniikan perusasiat. Kirja käsittelee sekä analogia että digitaalielektroniikkaa melko teoreettisesti. Lukuja ovat esimerkiksi: Bipolaaritransistorit, Kanavatransistorit, Operaatiovahvistimet ja Laitteiden valmistaminen. Kirja on tarkoitettu Helsingin yliopiston Fysiikan laitoksen elektroniikan peruskurssille. Teoksen 2. korjattu painos ilmestyi vuonna 2000.
Esquire

Wikisanakirjassa on tähän liittyvä sananselitys: .
Esquire tarkoittaa seuraavia asioita:
Esquire, englanninkielinen arvonimi
Esquire, yhdysvaltalainen aikakauslehti
Fender Esquire, sähkökitara
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Esquire”, voi hakea sivunnimihaulla, laajalla sivunnimihaulla tai tekstihaulla.
Elektroniikkateollisuus

Elektroniikkateollisuus on sähkötekniikkaan sisältyvä teollisuuden toimiala, joka suunnittelee ja valmistaa erilaisia elektronisia tuotteita ja laitteita.
Kulutuselektroniikka
Viihde-elektroniikka
Ammatti- ja teollisuuselektroniikka
Tietoliikenne-elektroniikka
Tietotekniikka
Elektroniikan suunnittelu- ja valmistusyritykset
Elektroniikan tuotantoyritykset
Sopimusvalmistus
Sopimussuunnittelu
Elektronisten laitteiden huolto ja kunnossapito
Elektronisten laitteiden kierrätys
Toimialan liikevaihto koko maailmassa oli vuonna 2003 noin 1 000 miljardia euroa. Suurimmat alatoimialat olivat tietoliikenne ja tietokoneet. Maailmanmarkkinat kasvavat 7-8 % vuodessa.
Suomen elektroniikkateollisuuden koko samana vuonna oli noin 30 miljardia euroa. Ala on Suomen teollisuuden nopeimmin kasvava alue[lähde? ], jonka osuus koko teollisuuden tutkimus- ja kehitysmenoista oli liki 70 %.
Globalisaatioon liittyvä teollisuuden rakennemuutos on vaikuttanut nopealiikkeisessä elektroniikkateollisuudessa erityisen voimakkaana. Elektroniikkalaitteiden tuotanto on siirtynyt suurelta osin globaalisti toimivien sopimusvalmistajien käsiin, jotka nekin ovat siirtäneet tuotantoaan kasvavien markkinoiden ja halpojen työvoima- ja logistiikkakustannusten perässä kehyttyviin talouksiin kuten Kiinaan ja Etelä-Aasiaan. Kun sama osittain on tapahtumassa myös tuotekehityksessä ja tutkimuksessa, on elektroniikkateollisuus muuntunut yhä enemmän kohti verkostotaloutta, toimintatapaa jossa yhä suurempi osa tuotteen arvosta syntyy horisontaalisesti integroidussa ja ulkoistetussa tuotantoketjussa.
Finnwatch on kritisoinut elektroniikkateollisuutta tuotannon epäkohdista kehitysmaissa. Esimerkiksi makeITfair -kampanja on nostanut selvityksissään esiin vakavia työntekijöiden oikeuksien loukkauksia. Vakavimpia puutteita on raportoitu liittyen elämiseen riittävään palkkaan, työntekijöiden järjestäytymisoikeuksiin ja työehtoihin. Selvityksissä myös todetaan, että monikansallisten elektroniikkayritysten pitäisi aktiivisesti vaatia parannuksia työntekijöiden oloihin alihankintaketjussaan.
Eeli Halttu

Eeli Johannes Halttu (19. joulukuuta 1920 Simo – 1. joulukuuta 1999 Simo) oli suomalainen kalastaja, autoilija ja kirjailija.
Halttu julkaisi kaksi kirjaa joista romaanin Suomalainen elämänmuoto tapahtumat sijoittuivat simolaiseen kalastajakylään ja Kairan keisari-kirja taas kertoi Posion Koilliskairan elämästä. Haltulta jäi myös suuri määrä julkaisemattomia runoja ja käsikirjoituksia.
Teoksia

Suomalainen elämänmuoto : romaani. Pohjoiset kirjailijat, Rovaniemi 1974
Kairan keisari. Länsi-Lapin kirjoittajat, Kemi 1975
Aiheesta muualla

Eeli Halttu Kirjasampo.fi:ssä
Esko Alhava

Esko Matti Alhava (15. maaliskuuta 1941 Lahti – 23. syyskuuta 2016 Nappulamäki) oli suomalainen lääketieteilijä, joka toimi Kuopion yliopiston kirurgian professorina vuosina 1992–2009. Hän valmistui lääketieteen lisensiaatiksi 1966, lääketieteen tohtoriksi 1974 ja sai kirurgian erikoislääkärin pätevyyden 1973.
Teokset

Peter J. Roberts, Esko Alhava, Krister Höckerstedt ja Ari Leppäniemi: Kirurgia, Duodecim 2016 978-951-656-558-6
Enduron maailmanmestaruuskausi 2006

Enduron maailmanmestaruuskausi 2006 oli enduron maailmanmestaruussarjan 17. kausi. Kausi alkoi 18. maaliskuuta ja päättyi 24. syyskuuta.
Tulokset

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| N:o | Kilpailu | Paikka | Pvm | Enduro 1 | Enduro 1 | Enduro 2 | Enduro 2 | Enduro 3 | Enduro 3 |
| N:o | Kilpailu | Paikka | Pvm | 1. päivä | 2. päivä | 1. päivä | 2. päivä | 1. päivä | 2. päivä |
| 1. |  Ruotsin enduroajot | Östersund | 18.-19. maaliskuuta |  Petri Pohjamo |  Iván Cervantes |  Samuli Aro |  Samuli Aro |  David Knight |  David Knight |
| 2. |  Portugalin enduroajot | Guimarães | 6.-7. toukokuuta |  Simone Albergoni |  Iván Cervantes |  Stefan Merriman |  Jonny Augert |  David Knight |  David Knight |
| 3. |  Espanjan enduroajot | Gernika | 13.-14. toukokuuta |  Iván Cervantes |  Iván Cervantes |  Stefan Merriman |  Jonny Aubert |  David Knight |  David Knight |
| 4. |  Italian enduroajot | Rovetta | 17.-18. kesäkuuta |  Iván Cervantes |  Iván Cervantes |  Samuli Aro |  Samuli Aro |  David Knight |  David Knight |
| 5. |  Kanadan enduroajot | Parry Sound | 15.-16. heinäkuuta |  Iván Cervantes |  Simone Albergoni |  Samuli Aro |  Samuli Aro |  David Knight |  David Knight |
| 6. |  Yhdysvaltain enduroajot | Hancock | 22.-23. heinäkuuta |  Bartosz Oblucki |  Iván Cervantes |  Samuli Aro |  Mika Ahola |  David Knight |  David Knight |
| 7. |  Slovakian enduroajot | Krompachy | 2.-3. syyskuuta |  Iván Cervantes |  Iván Cervantes |  Stefan Merriman |  Jonny Augert |  David Knight |  David Knight |
| 8. |  Ranskan enduroajot | Boussac | 23.-24. syyskuuta |  Bartosz Oblucki |  Marc Germain |  Samuli Aro |  Mika Ahola |  David Knight |  David Knight |
Esa-Pekka Mattila

Esa-Pekka Mattila Kalevan kisoissa 2008
Esa-Pekka Mattila (s. 7. maaliskuuta 1989 Espoo) on suomalainen vammaisurheilija, jonka lajina on pyörätuolikelaus. Vuonna 2006 Mattila voitti vammaisten maailmanmestaruuskisojen yhteydessä käydyn nuorisokilpailun 100 metrin pyörätuolikelauksessa Assenissa ajalla 16,00, sekä 400 metrin kelauksen ajalla 1,00.52. Seuraavana vuonna hän sijoittui avoimissa Sveitsin-mestaruuskisoissa 100 metrillä yhdeksänneksitoista ja 200 metrillä kahdenneksikymmenenneksi. Myöhemmin samana vuonna hän voitti vammaisurheilun SM-kisoissa hopeaa 100 metrin pyörätuolikelauksessa ajalla 15,98.
Mattila kilpaili ensimmäisissä paralympialaisissaan Lontoossa 2012. Hän sijoittui 100 metrin alkuerässään kuudenneksi ajalla 14,99, eikä näin päässyt vammaluokkansa (T54) finaaliin. Aiemmin samana vuonna hän sijoittui samalla matkalla neljänneksi Stadskanaalissa kilpailluissa vammaisurheilijoiden EM-kilpailuissa. Hän kelasi siellä ajan 15,21.
Mattilan edustama urheiluseura on Espoon Tapiot.
Aiheesta muualla

Esa-Pekka Mattilan kotisivut
Esquire (lehti)

| Esquire |
| --- | --- |

Kustantaja:  Hearst Communications
ISSN:  ISSN 0014-0791 ja 0194-9535
Perustettu:  1933
Kotimaa:  Yhdysvallat
Kieli:  englanti
Aiheesta muualla
746946419 ja 6156652 OCLC
Kotisivu
Esquire on yhdysvaltalainen kuukausittain ilmestyvä aikakauslehti, jonka Arnold Gingrich perusti vuonna 1933. Alkuaikoinaan Esquire oli tyyliltään sulava ja hienostunut miestenlehti, jossa oli piirroksia vähäpukeisista nuorista naisista. Lehti luopui sittemmin tyttökuvien julkaisemisesta, ja on kehittynyt yleisaikakauslehden suuntaan, mutta on pitänyt yllä imagoaan vaurauden ja hienostuneen maun vaalijana.
Esquire on ollut lehtimaailmassa edelläkävijä epätavanomaisten aiheiden esiinnostajana, ja se on tarjonnut julkaisukanavan monille merkittäville uusille kirjoittajille.  Esquire on julkaissut muun muassa Thomas Wolfen, Ernest Hemingwayn, William Faulknerin, John Steinbeckin, Truman Capoten ja Norman Mailerin kirjoituksia. Lehden ajankohtaiset artikkelit, satiirinen huumori ja erinomaiset kirja-, elokuva- ja musiikkiarvostelut ovat nostaneet lehden tasoa.
Einar Steensnæs

| Einar Steensnæs> Norjan öljy- ja energiaministeri |
| --- | --- |
 Bondevikin II hallitus 19. lokakuuta 2001 – 18. kesäkuuta 2004  
Edeltäjä:  Olav Akselsen
Seuraaja:  Thorhild Widvey
Norjan tutkimus- ja koulutusministeri
 Sysen hallitus 16. lokakuuta 1989 – 3. marraskuuta 1990  
Edeltäjä:  Mary Kvidal
Seuraaja:  Gudmund Hernes
Suurkäräjäedustaja
 Rogalandin vaalipiiri 1993–2005  
Henkilötiedot
Syntynyt: 10. maaliskuuta 1942 (ikä 82) Haugesund, Norja
Tiedot
Puolue:  Kristillinen kansanpuolue
Koulutus:  Oslon yliopisto
Einar Steensnæs (s. 10. maaliskuuta 1942 Haugesund) on norjalainen kristillisen kansanpuolueen poliitikko. Hän on istunut suurkäräjillä vuosina 1993–2005 ja toiminut Norjan tutkimus- ja koulutusministerinä 1989–1990 sekä öljy- ja energiaministerinä 2001–2004.
Aiheesta muualla

Einar Steensnæs Norjan suurkäräjien verkkosivuilla (norjaksi)
Herrat täysihoidossa

| Herrat täysihoidossa |
| --- | --- |
 Elokuvan juliste.
Ohjaaja:  Risto Orko
Käsikirjoittaja:  R. R. Ryynänen Theodor Luts Georg Malmstén Risto Orko
Tuottaja:  Aarne Wuorenheimo
Säveltäjä:  Georg Malmstén
Kuvaaja:  Theodor Luts
Leikkaaja:  Risto Orko
Lavastaja:  Armas Fredman
Pääosat:  Thure Bahne Toivo Pohjakallio Georg Malmstén
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  3. joulukuuta 1933
Kesto:  66 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Herrat täysihoidossa on vuonna 1933 valmistunut suomalainen elokuvakomedia, jonka on ohjannut Risto Orko. Elokuva on Orkon esikoisohjaus.
Juoni

Asuntoa etsivät ylioppilaat Toivo Päiviö (Thure Bahne) ja Unto Uramo (Toivo Pohjakallio) onnistuvat pääsemään asumaan Sofia Anderssonin (Elsa Rantalainen) omistamaan täysihoitolaan. Toivo ihastuu omistajan veljentyttäreen Aune Anderssoniin (Saimi Tuovinen), mutta pian molemmat ylioppilaat joutuvat häädetyiksi kadulle. Toivolla on myös kilpakosija, täysihoitolassa asuva oopperalaulaja Reino Kiljunen (Georg Malmstén), ja ylioppilaat päättävät järjestää tämän pois tieltä toisen täysihoitolan asukkaan, vanhapiika Varpu Kyyhkysen (Ella Eronen), avulla.
Näyttelijät

| 0 | 1 | 2 |
| --- | --- | --- |
|  Thure Bahne  | … |  polyteekkari Toivo Päiviö   |
|  Toivo Pohjakallio  | … |  ylioppilas Unto Uramo   |
|  Georg Malmstén  | … |  oopperalaulaja Reino Kiljunen   |
|  Saimi Tuominen  | … |  koululainen Aune Andersson   |
|  Greta Pitkänen  | … |  palvelijatar   |
|  Uuno Laakso  | … |  Uuno Sorjonen   |
|  Ertta Virtamo  | … |  Selma Sorjonen   |
|  Elsa Rantalainen  | … |  Sofia Andersson   |
|  Ella Eronen  | … |  Varpu Kyyhkynen   |
|  Toppo Elonperä  | … |  poliisi   |
|  William Räisänen  | … |  Herra Hermostunut   |
|  Aku Käyhkö  | … |  oopperan johtaja   |
|  Eino Salmela  | … |  eräs herra   |
|  Eino Kuittinen  | … |  herra Hiukkanen   |
Tuotanto

Herrat täysihoidossa -elokuvan ensi-ilta oli 3. joulukuuta 1933 Helsingissä Kino-Palatsissa. Elokuvaa esitettiin 1930-luvulla kaksoisnäytännöissä yhdessä elokuvan Pikku myyjätär kanssa.
Arviot

Aikalaiskriitikot suhtautuivat elokuvaan varsin myönteisesti, mutta myöhemmissä kritiikeissä elokuva leimataan ”pulakauden tuotteeksi”, käsikirjoitusta pidetään kehnona ja itse elokuvaa tekoreippaana hullutteluna. Tyhjää on täytetty Malmsténin musiikilla.
Eric Tindill

Eric Tindill vuonna 1935.
Eric William Thomas Tindill (18. joulukuuta 1910 – 1. elokuuta 2010) oli uusiseelantilainen urheilija, joka pelasi maajoukkuetasolla sekä rugby unionia että krikettiä.
Kriketinpelaajana Tindill pelasi Uuden-Seelannin joukkueessa viisi test matchia vuosina 1937–1947. Lyöntikeskiarvoksi tuli 9,12. Hän pelasi myös kotimaassaan Wellingtonille 69 first-class-ottelua lyöntikeskiarvolla 30,35.
Rugbyä Tindill pelasi Uuden-Seelannin All Blacks -joukkueessa. Hän työskenteli myöhemmin tuomarina molemmissa lajeissaan. Kuollessaan hän oli iäkkäin elossa ollut entinen test-kriketin pelaaja.
Erik Lundqvist

| Mitalit | Mitalit | Mitalit |  |
| --- | --- | --- | --- |
|  Erik Lundqvist |  Erik Lundqvist |  Erik Lundqvist |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | keihäs |  |
Erik Hjalmar Lundqvist (29. kesäkuuta 1908 – 7. tammikuuta 1963) oli ruotsalainen keihäänheittäjä, olympiavoittaja Amsterdamissa 1928.
Lundqvist, lempinimeltään ”Målaren”, maalari, nousi huipulle 19-vuotiaana heitettyään olympiakeväänä tuloksen 64,86. Hän ei kuitenkaan ollut olympialaisten ennakkosuosikki, mutta heti kilpailun ensimmäisellä heitolla hän kiskaisi yllätysvoittoon riittäneen tuloksen 66,60. Hänen muut heittonsa kantoivat välille 59–61 m.
Myöhemmin samana vuonna Lundqvist heitti Tukholmassa ensimmäisenä miehenä maailmassa yli 70 metriä tuloksella 71,01. Myös sarjan viimeinen heitto ylitti haamurajan.
Tämän jälkeen Lundqvist kärsi vaikeasta mielisairaudesta ja joutui vetäytymään kilpakentiltä. Hän teki kuitenkin hetkellisen paluun kahdeksan vuotta myöhemmin ja heitti oman ennätyksensä 71,16, kadoten sitten stadioneilta lopullisesti.
Eric Thornton

| Mitalit> Maa:   Belgia. Olympialaiset .Miesten jalkapallo | Mitalit> Maa:   Belgia. Olympialaiset .Miesten jalkapallo | Mitalit> Maa:   Belgia. Olympialaiset .Miesten jalkapallo | Maa:   Belgia> .Miesten jalkapallo |
| --- | --- | --- | --- |
|  Pronssia | Pariisi 1900 | joukkuekilpailu |  |
Eric Thornton (1882 Worthing, Yhdistynyt kuningaskunta – 1945 Antwerpen, Belgia) oli brittiläissyntyinen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen belgialaisjoukkueeseen.
Erik Lindroos

Posti- ja lennätintalo (1938), yhdessä Jorma Järven ja Kaarlo Borgin kanssa.
Lindroosin suunnittelema Maalahden sankarimuistomerkki (1953).
Nils Erik Lindroos (13. marraskuuta 1906 Turku – 16. heinäkuuta 1980 Helsinki) oli suomalainen arkkitehti. Hänen töistään tunnetuin on Pääposti. Postitalon suunnittelukilpailun hän voitti yhdessä Jorma Järven kanssa. Kaksikon yhteistyötä oli myös Puutalo Oy:n esivalmistetuissa tyyppitaloissa. Lisäksi Lindroos suunnitteli puolisonsa Elma Lindroosin (o.s. Ekman) kanssa Arabian tehdasrakennuksia sekä seurakuntataloja, kunnantaloja, kouluja, opistoja, pankkeja ja asuinrakennuksia. Lindroosin perheen kotitalo Munkkiniemessä vuodelta 1956 on sekin muodostunut pieneksi arkkitehtoniseksi kohteeksi.. Liljendahl:n sankarihautausmaa ja sen 20.4.1947 paljastettu muistomerkki ovat hänen suunnittelemaansa.
Eric Vail

| Eric Vail |
| --- | --- |

Henkilötiedot
Syntynyt: 16. syyskuuta 1953 (ikä 71) Timmins, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  100 kg
Pelinumero:  27
Pelaajaura
Pääsarjaura:  1973–1983
Seurat:  Atlanta Flames (NHL) Omaha Knights (CHL) Calgary Flames (NHL) Oklahoma City Stars (CHL) Detroit Red Wings (NHL) Adirondack Red Wings (AHL)
NHL-varaus:  21. varaus, 1973 Atlanta Flames
WHA-varaus:  29. varaus, 1973 Quebec Nordiques
Eric Vail (16. syyskuuta 1953 Timmins, Ontario, Kanada) on kanadalainen entinen jääkiekkoilija, pelipaikaltaan vasen laitahyökkääjä. Vail pelasi NHL:ssa yhdeksän kautta ja edusti tänä aikana kolmea seuraa. Ensin hänet vuonna 1973 varannutta Atlanta Flamesia ja organisaation muutettua Kanadan Albertaan Calgary Flamesia vuoteen 1981 asti. Siirtyessään sieltä Detroit Red Wingsiin Vail oli Flamesin paras maalintekijä. 1975 Vail voitti parhaalle tulokkaalle annettavan Calder Trophyn. Viimeiset NHL-pelinsä Vail pelasi Detroit Red Wingsin paidassa kaudella 1981–1982. Hän teki tuolloin 52 ottelussa 10 maalia ja antoi 14 maalisyöttöä. Seuraavan kauden Vail pelasi Red Wingsien farmijoukkueessa Adirondack Red Wingsissä AHL-liigassa ja päätti sitten uransa.
Kanadan maajoukkueessa Vail pelasi yhdeksän ottelua vuoden 1977 MM-kisoissa.
Faidros

Faidros (m.kreik. Φαῖδρος) tai Phaedrus (lat.) voi viitata seuraaviin:
Faidros, sokraattinen filosofi, joka tunnetaan Platonin dialogeista
Faidros, edellisen mukaan nimetty Platonin dialogi
Faidros (k. 70 eaa.), epikurolainen filosofi
Phaedrus (n. 15 eaa. – 50 jaa.), roomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Faidros”, voi hakea sivunnimihaulla, laajalla sivunnimihaulla tai tekstihaulla.
FK Union Nové Zámky

| FK Union |
| --- | --- |
Koko nimi:  FK Union Nové Zámky
Perustettu:  2002
Kenttä:  Štadión na Sihoti, Nové Zámky
– kapasiteetti:  5 000
Infobox OKVirheellinen NIMI-arvo: 
FK Union Nové Zámky 0n vuonna 2002 perustettu naisten jalkapalloseura Slovakian Nové Zámkysta.
Saavutukset

Slovakian mestaruus: 2013, 2014, 2015
Slovakian Cup: 2014, 2015
Encrinus

| Encrinus |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Merililjat Crinoidea
Lahko::  †Encrinida
Heimo::  †Encrinidae
Suku::  †Encrinus  Andreae, 1764
Katso myös
   Encrinus Wikispeciesissä   Encrinus Commonsissa 
Infobox OKNimi-testi OK: 
Encrinus oli  merililjoihin (Crinoidea) luettu piikkinahkainen muinaiseläin keskitriaskauden Euroopasta. Sen kuppi oli noin 4–6 cm pitkä. Encrinus kiinnittyi merenpohjaan vartensa avulla. Se pyydysti sen ohi kelluvia pieniä eliöitä kymmenellä sakarallaan. Eliöt tarttuivat sakaroiden tahmeaan nesteeseen ja pienet karvat työnsivät ne kohti keskellä olevaa suuaukkoa.
Erik Eriksenin hallitus

Erik Eriksen
Erik Eriksenin hallitus oli Tanskan hallitus 30.10.1950–30.9.1953. Se koostui Venstrestä ja Konservatiiveista.
Ministerit

Pääministeri
Erik Eriksen
Ulkoministeri
Ole Bjørn Kraft (Konservatiivinen kansanpuolue)
Valtiovarainministeri
Thorkil Kristensen (Venstre)
Sisä- ja asuntoministeri
Aksel Møller (Konservatiivinen kansanpuolue)
Oikeusministeri
Helga Pedersen (Venstre)
Opetusministeri
Flemming Hvidberg (Konservatiivinen kansanpuolue)
Kirkkoministeri
Jens Sønderup (Venstre) 30.10.1950–13.9.1951
Carl Hermansen (Venstre) 13.9.1951–30.9.1953
Puolustusministeri
Harald Petersen (Venstre)
Julkisten töiden ministeri (liikenneministeri)
Victor Larsen (Konservatiivinen kansanpuolue) 30.10.1950–24.4.1952
Jørgen Jørgensen (Konservatiivinen kansanpuolue) 24.4.1952–30.9.1953
Maatalousministeri
Henrik Hauch (Venstre) 30.10.1950–13.9.1951
Jens Sønderup (Venstre) 13.9.1951–30.9.1953
Kalastusministeri
Knud Rée (Venstre)
Kauppa-, teollisuus- ja merenkulkuministeri
Ove Weikop (Konservatiivinen kansanpuolue) 30.10.1950–13.9.1951
Aage Rytter (Konservatiivinen kansanpuolue) 13.9.1951–30.9.1953
Työ- ja sosiaaliministeri
Poul Sørensen (Konservatiivinen kansanpuolue)
Encyclopaedia Judaica

Encyclopaedia Judaica on englanninkielinen juutalaisuutta, sen historiaa ja juutalaisia käsittelevä tietosanakirja, joka julkaistiin ensimmäisen kerran vuonna 1972, ja se sisälsi yli 21 000 yhdysvaltalaisten, israelilaisten ja eurooppalaisten asiantuntijoiden kirjoittamaa artikkelia vuonna 2007. Tämä tekee siitä suurimman juutalaisuutta käsittelevän lähdeteoksen yli 15 000 artikkelia sisältävän Jewish Encyclopedian ohella.
Encyclopedia Judaica on julkaistu myös CD-ROM-muodossa, ja CD-ROM-versio sisältää tietosanakirjan tekstien lisäksi noin 100 000 hyperlinkkiä sekä muun muassa videoita, karttoja, diaesityksiä, musiikkia ja heprean kielen sanojen ääntämisohjeita. CD-ROM on yhä saatavilla, mutta sitä ei enää päivitetä.
Esra

Gustave Dorén kuvitus lain kirjaa israelilaisille lukevasta Esrasta.
Esra oli Esran kirjan mukaan juutalainen pappi ja kirjanoppinut. Häntä on usein pidetty varsinaisen lakiin perustuvan juutalaisuuden perustajana.
Esran kirjan mukaan kuningas Artahsastan (Artakserkses) antoi lähtöluvan Esralle vuonna 457 eaa. Esra sai luvan viedä kultaa ja hopeaa Jerusalemin uudelleenrakentamiseen. Esran joukko oli suhteellisen pieni – vajaat kaksikymmentätuhatta juutalaista – verrattuna aikaisemmin muuttaneiden lukumääriin. Esra sai valtuudet asettaa tuomareita ja lakimiehiä tuomitsemaan lainrikkojia kuolemaan tai vankeuteen. Hän sai juutalaiset luopumaan pakanallisista vaimoistaan ja hyväksymään hänen Baabelista tuomansa lain (444 eaa.).
Esran kirjan kuvaamien tapahtumien ajoitukseen ja historiallisuuteen liittyy huomattavia epävarmuustekijöitä. On epäselvää liittyvätkö tapahtumat Artakserkses I:n, II:n vai III:n kuninkuuden aikaan. Toisaalta tutkimuksessa on edelleen epäselvää heijastavatko Esran kirjassa kuvatut tapahtumat ylipäänsä historiaa. Esraan tai hänen tekoihinsa ei viitata muissa aikalaislähteissä. Ongelmia lisää se, että Esran ja Nehemian kirjat ovat kaksi vuosisataa kestäneen toimitusprosessin tuloksia.
Heprealaisessa Raamatussa Esran ja Nehemian kirjat olivat alkujaan yksi kirja nimeltään "Esran kirja".
Esran kirja jatkuu siitä, mihin Aikakirjat päättyvät. Aikakirjat päättyvät Kyyros II Suuren määräykseen juutalaisten kotimaahan paluusta. Esran kirjan alkuosa (luvut 1–6) kertoo ensimmäisten pakko­siirtolaisten paluusta Babyloniasta Juudeaan ja jälkiosa (luvut 7–10) toisesta paluusta, jossa myös Esra itse oli mukana. Esran kirjan luvut kuvaavat temppelin uudelleenrakentamista.
Tradition mukaan Esra kirjoitti Raamatun Esran kirjan lisäksi myös 1. ja 2. Aikakirjan sekä Esterin kirjan. Lisäksi on olemassa kaksi Esran mukaan nimettyä apokryfikirja: Kreikkalainen Esran kirja ja Esran ilmestys, joiden nimikkeinä Vulgatassa on Kolmas ja neljäs Esran kirja (3. ja 4. Esdras).
Aiheesta muualla

Wikimedia Commonsissa on kuvia tai muita tiedostoja aiheesta .
Esra suomenkielisessä Raamatussa (1933/1938)
Fedje (taajama)

| Fedje |
| --- | --- |

 Fedje
 Koordinaatit: 60°46′44″N, 4°42′53″E 
Valtio:  Norja
Lääni:  Vestland
Kunta:  Fedje
Pinta-ala:  
 – Maa:  0,7 km²
Väkiluku (2022):  378
 – Väestötiheys:  540 as./km²
Infobox OKVirheellinen NIMI-arvo: 
Fedje on samannimisen kunnan keskustaajama Vestlandin läänissä Norjassa. Taajaman pinta-ala on 0,7 neliökilometriä ja asukasluku 378 vuonna 2022.
Engelbert Humperdinck (laulaja)

Engelbert Humperdinck vuonna 2009
Engelbert Humperdinck (s. 2. toukokuuta 1936 Madras, Brittiläinen Intia), oikealta nimeltään Arnold George Dorsey, on englantilainen pop-laulaja, joka nousi kansainväliseen maineeseen 1960-luvulla. Hänen tunnetuimpia menestyskappaleitaan ovat ”Release Me”, ”Last Waltz”, ”Quando, Quando, Quando”, ”Spanish Eyes” ja ”There Goes My Everything”, ”After The Lovin” ja ”When There´s no You”. Hän edusti Isoa-Britanniaa vuoden 2012 euroviisuissa.
Varhaisvuodet

Arnold Dorsey syntyi Madrasissa, Brittiläisessä Intiassa. Hänen isänsä oli siirtomaa-armeijan insinööri ja äitinsä saksalainen. Hän oli kymmenvuotias hänen perheensä muuttaessa Leicesteriin Englantiin. Vuotta myöhemmin hän alkoi harjoitella saksofonin soittoa.